pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คำกล่าวน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
วันอาทิตย์ที่ 5 ธันวาคม 2564
คํากล่าวน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
คํากล่าวน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ วันอาทิตย์ที่ ๕ ธันวาคม พุทธศักราช ๒๕๖๔
ณ ท้องสนามหลวง กรุงเทพมหานคร
คํากล่าวน้อมรําลึกในพระมหากรุณาธิคุณ
เนื่องในวันคล้ายวันพระบรมราชสมภพ
พระบาทสมเด็จพระบรมชนกาธิเบศร
มหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ
วันอาทิตย์ที่๕ธันวาคมพุทธศักราช๒๕๖๔
ณท้องสนามหลวงกรุงเทพมหานคร
เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติในวันนี้ข้าพระพุทธเจ้าพลเอกประยุทธ์จันทร์โอชานายกรัฐมนตรีพร้อมด้วยคณะรัฐมนตรีข้าราชการและพสกนิกรชาวไทยทุกหมู่เหล่าที่ได้มาชุมนุมอย่างพร้อมเพรียงกันณที่แห่งนี้ต่างร้อยรวมดวงใจเป็นหนึ่งเพื่อแสดงความจงรักภักดีและน้อมรําลึกในพระมหากรุณาธิคุณอันหาสุดมิได้
ตลอดระยะเวลาที่ผ่านมาปวงพสกนิกรชาวไทยต่างน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรพระมหากษัตริย์ผู้ทรงพระคุณอันประเสริฐและจดจารึกไว้ในดวงใจอย่างมิเสื่อมคลาย๗๐ปีแห่งการครองราชย์เป็นที่ประจักษ์ชัดแก่ปวงประชาว่าทรงยึดมั่นในทศพิธราชธรรมทรงอุทิศพระองค์ปฏิบัติบําเพ็ญพระราชกรณียกิจนานัปการเพื่อทํานุบํารุงอาณาประชาราษฎร์สร้างความผาสุกร่มเย็นให้แก่ชาติบ้านเมืองทรงเป็นพ่อของแผ่นดินที่พระราชทานความรักความเอื้ออาทรห่วงใยแก่ราษฎรโดยถ้วนหน้าเมล็ดพันธุ์การพัฒนาในโครงการอันเนื่องมาจากพระราชดําริหลายพันโครงการยังคงเจริญงอกงามผลิดอกออกผลทั่วสารทิศหล่อเลี้ยงทุกชีวิตทุกสรรพสิ่งบนผืนแผ่นดินไทยหลักในการดําเนินชีวิตทั้งปรัชญาของเศรษฐกิจพอเพียงพระบรมราโชวาทและพระราชดํารัสที่พระราชทานในโอกาสต่างๆได้เป็นเครื่องยึดเหนี่ยวให้ทุกฝ่ายยึดถือปฏิบัติทั้งเป็นแนวทางสําคัญที่เป็นภูมิคุ้มกันให้พสกนิกรสามารถดําเนินชีวิตได้อย่างมั่นคงพร้อมรับการเปลี่ยนแปลงที่เกิดขึ้นในสังคมโลกยุคปัจจุบันด้วยพระมหากรุณาธิคุณอันล้นพ้นพระองค์จึงสถิตอยู่ในดวงใจของทวยราษฎร์ตลอดมาทรงเป็นประดุจดวงประทีปส่องชีวิตผองพสกนิกรทั่วหล้าก่อเกิดความสมานฉันท์นํามาซึ่งความเป็นปึกแผ่นของชาติไทย
ด้วยสํานึกในพระมหากรุณาธิคุณอันหาที่สุดมิได้ข้าพระพุทธเจ้าทั้งหลายจักขอสืบสานพระราชปณิธานด้วยความจงรักภักดีและจักมุ่งมั่นเจริญรอยตามเบื้องพระยุคลบาทเพื่อร่วมกันพัฒนาและสรรค์สร้างสังคมไทยให้มีความเจริญก้าวหน้าสืบไป
------------------
รัฐบาลไทย-ข่าวทำเนียบรัฐบาล-สพฐ. ชี้แจงข้อเรียกร้องให้ทบทวนการเลิกจ้างครูคลังสมอง
วันพุธที่ 27 เมษายน 2565
สพฐ. ชี้แจงข้อเรียกร้องให้ทบทวนการเลิกจ้างครูคลังสมอง
สพฐ. ยืนยันไม่ได้เลิกจ้าง แต่เป็นการหมดสัญญาตามกําหนดระยะเวลา 1 ปี และในปีงบฯ  2566 สพฐ.ขอตั้งงบประมาณรองรับค่าจ้างทุกตําแหน่งไว้แล้ว
วันที่ 27 เมษายน 2565 นายอัมพร พินะสา เลขาธิการคณะกรรมการการศึกษาขั้นพื้นฐาน กล่าวว่า จากกรณีที่มีตัวแทนบุคลากรวิทยาศาสตร์และคณิตศาสตร์ หรือครูคลังสมอง อ้างว่า สพฐ. จะเลิกจ้างครูคลังสมองทั้งหมดในวันที่ 30 กันยายน 2565 เนื่องจากไม่ได้รับการจัดสรรงบประมาณ พร้อมทั้งเรียกร้องให้ สพฐ. พิจารณาทบทวนการจ้างครูคลังสมองต่อไป นั้น
สํานักงานคณะกรรมการการศึกษาขั้นพื้นฐาน (สพฐ.) ได้ดําเนินโครงการพัฒนาคุณภาพและมาตรฐานการศึกษา กิจกรรมครูคลังสมอง เพื่อช่วยเหลือโรงเรียนที่ประสบปัญหาการขาดแคลนครูวิทยาศาสตร์และคณิตศาสตร์ โดยโครงการนี้เริ่มในปีงบประมาณ 2553 ใช้เงินงบประมาณภายใต้โครงการลงทุนด้านการศึกษาและการเรียนรู้วิทยาศาสตร์และคณิตศาสตร์ตามแผนปฏิบัติการไทยเข้มแข็ง 2555 แผนฟื้นฟูเศรษฐกิจ ระยะที่ 2 : 2553 – 2555 สนับสนุนการจ้างบุคลากรวิทยาศาสตร์และคณิตศาสตร์ให้กับโรงเรียนแกนนํายกระดับผลสัมฤทธิ์ทางการเรียนวิชาวิทยาศาสตร์และคณิตศาสตร์ สิ้นสุดโครงการและสิ้นสุดการจัดสรรงบประมาณในวันที่ 30 กันยายน 2555 ต่อมาในปีงบประมาณ 2556 มีการจัดสรรงบประมาณงบดําเนินงาน การจ้างบุคลากรวิทยาศาสตร์และคณิตศาสตร์ให้โรงเรียนกลุ่มเป้าหมาย ซึ่งโครงการนี้เป็นโครงการต่อเนื่องและมีรอบระยะเวลาการจัดสรรงบประมาณ จํานวน 3 ปี/รอบ (รอบที่ 1 เริ่มปีงบประมาณ 2556-2558 รอบที่ 2 ปีงบประมาณ 2559-2561 และรอบที่ 3 ปีงบประมาณ 2562-2564) มีการเปลี่ยนโรงเรียนกลุ่มเป้าหมายทุก ๆ 3 ปี โดย สพฐ. มอบให้สํานักงานเขตพื้นที่การศึกษาทั่วประเทศพิจารณาคัดเลือกโรงเรียนที่มีความขาดแคลนครูวิทยาศาสตร์และคณิตศาสตร์ ส่งให้ สพฐ. พิจารณาจัดสรรงบประมาณการจ้างบุคลากรวิทยาศาสตร์และคณิตศาสตร์ให้กับโรงเรียนดังกล่าว ซึ่งรอบที่ 3 นี้สิ้นสุดการดําเนินโครงการและสิ้นสุดการจัดสรรงบประมาณ ในวันที่ 30 กันยายน 2564
จากนั้นในปีงบประมาณ 2565 เพื่อเป็นการบรรเทาความเดือดร้อนของครูลูกจ้างชั่วคราวในโครงการ ในช่วงสถานการณ์การแพร่ระบาดของเชื้อไวรัสโคโรนา 2019 และเพื่อลดภาระของครูที่ต้องจัดการเรียนการสอนในรูปแบบต่าง ๆ ตามนโยบายของกระทรวงศึกษาธิการ สพฐ. จึงได้จ้างครูลูกจ้างชั่วคราวกลุ่มเดิมในโครงการดังกล่าว อีก 1 ปี (ปีงบประมาณ พ.ศ. 2565) เริ่มตั้งแต่วันที่ 1 ตุลาคม 2564 และจะสิ้นสุดในวันที่ 30 กันยายน 2565 ตามประกาศสํานักงานคณะกรรมการการศึกษาขั้นพื้นฐาน เรื่อง แนวทางการดําเนินการจ้างบุคลากรวิทยาศาสตร์และคณิตศาสตร์ โครงการพัฒนาคุณภาพและมาตรฐานการศึกษา กิจกรรมครูคลังสมอง (ปีงบประมาณ พ.ศ. 2565) ลงวันที่ 16 กันยายน 2564 โดยปัจจุบัน มีครูในโครงการดังกล่าวทั้งสิ้นจํานวน 1,677 อัตรา (ข้อมูล ณ วันที่ 26 เมษายน 2565)
ทั้งนี้ กรณีดังกล่าว ไม่ได้เป็นการเลิกจ้าง แต่เป็นการหมดสัญญาตามกําหนดระยะเวลา 1 ปี ซึ่งเริ่มตั้งแต่วันที่ 1 ตุลาคม 2564 และจะสิ้นสุดในวันที่ 30 กันยายน 2565 ซึ่งในปีงบประมาณ พ.ศ. 2566 สพฐ. ว่าจ้างครูและบุคลากรทุกตําแหน่ง สพฐ. ขอตั้งงบประมาณรองรับค่าจ้างทุกตําแหน่งไว้แล้ว และไม่มีนโยบายที่จะเลิกจ้าง บุคลากรแต่อย่างใด
รัฐบาลไทย-ข่าวทำเนียบรัฐบาล-ดีอีเอส ร่วมประชุมอนุกรรมาธิการความเชื่อมโยงกับแผนแม่บทภายใต้ยุทธศาสตร์ชาติฯ วุฒิสภาฯ
วันอังคารที่ 13 กรกฎาคม 2564
ดีอีเอส ร่วมประชุมอนุกรรมาธิการความเชื่อมโยงกับแผนแม่บทภายใต้ยุทธศาสตร์ชาติฯ วุฒิสภาฯ
ดีอีเอส ร่วมประชุมอนุกรรมาธิการความเชื่อมโยงกับแผนแม่บทภายใต้ยุทธศาสตร์ชาติฯ วุฒิสภาฯ
เมื่อวันที่13กรกฎาคม2564นางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมการประชุมคณะอนุกรรมาธิการพิจารณาความเชื่อมโยงกับแผนแม่บทภายใต้ยุทธศาสตร์ชาติและแผนการปฏิรูปประเทศ(ฉบับปรับปรุง)ในคณะกรรมาธิการวิสามัญพิจารณาศึกษาร่างพระราชบัญญัติงบประมาณรายจ่ายประจําปีงบประมาณพ.ศ.2565วุฒิสภาครั้งที่5ผ่านระบบประชุมทางไกลณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยมีประเด็นพิจารณาเรื่องงบประมาณรายจ่ายของกระทรวงดิจิทัลเพื่อเศรษฐกิจและสังคมในส่วนที่เกี่ยวข้องจํานวน6หน่วยงานได้แก่ภาพรวมความเชื่อมโยงของกระทรวงดิจิทัลฯส่วนสํานักงานปลัดกระทรวงฯสํานักงานคณะกรรมการดิจิทัลเพื่อเศรษฐกิจและสังคมแห่งชาติกรมอุตุนิยมวิทยาสํานักงานสถิติแห่งชาติสํานักงานพัฒนาธุรกรรมทางอิเล็กทรอนิกส์และสํานักงานส่งเสริมเศรษฐกิจดิจิทัล
**********
รัฐบาลไทย-ข่าวทำเนียบรัฐบาล-นายกฯ ส่งความระลึกถึงและความปรารถนาดีมายังผู้สูงอายุทุกคน-ประชาชนชาวไทยทุกครอบครัว เนื่องในวันผู้สูงอายุแห่งชาติและวันแห่งครอบครัว ปี 2565
วันพุธที่ 13 เมษายน 2565
นายกฯ ส่งความระลึกถึงและความปรารถนาดีมายังผู้สูงอายุทุกคน-ประชาชนชาวไทยทุกครอบครัว เนื่องในวันผู้สูงอายุแห่งชาติและวันแห่งครอบครัว ปี 2565
นายกฯ ส่งความระลึกถึงและความปรารถนาดีมายังผู้สูงอายุทุกคน-ประชาชนชาวไทยทุกครอบครัว เนื่องในวันผู้สูงอายุแห่งชาติและวันแห่งครอบครัว ปี 2565  ให้มีความอบอุ่น เข้มแข็ง รักใคร่กลมเกลียวกัน ช่วยกันดูแลสุขภาพ ปฏิบัติตามคําแนะนําของ สธ.อย่างเคร่งครัด
วันนี้ (13 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบสารเนื่องในโอกาส “วันผู้สูงอายุแห่งชาติ 13 เมษายน” และ “วันแห่งครอบครัว 14 เมษายน” ประจําปี 2565 ส่งความระลึกถึงและความปรารถนาดีมายังผู้สูงอายุทุกคน และพี่น้องประชาชนชาวไทยทุกครอบครัว ให้มีความอบอุ่น เข้มแข็ง รักใคร่กลมเกลียวกัน
นายกรัฐมนตรีกล่าวว่า “วันผู้สูงอายุแห่งชาติ” และ “วันแห่งครอบครัว” ถือเป็นวันสําคัญที่สร้างความตระหนักรู้ให้แก่ประชาชนและสังคมได้เห็นถึงความสําคัญของผู้สูงอายุ ในฐานะผู้เป็นเสาหลัก ผู้ทรงภูมิปัญญาและประสบการณ์ในการดําเนินชีวิต ซึ่งเปรียบเสมือนศูนย์รวมจิตใจของสมาชิกในครอบครัว เพื่อเป็นการสร้างความสัมพันธ์ที่ดีระหว่างสมาชิกในครอบครัวแสดงให้เห็นถึงความนอบน้อม อันเป็นขนบธรรมเนียมที่ดีงามของไทย
พร้อมกันนี้ นายกรัฐมนตรีกล่าวถึงสถานการณ์การแพร่ระบาดของโรคติดเชื้อไวรัสโคโรนา 2019 โดยนายกฯ แสดงความห่วงใยมายังผู้สูงอายุทุกคน และขอให้ทุกครอบครัวช่วยกันดูแลสุขภาพซึ่งกันและกัน โดยปฏิบัติตามคําแนะนําของกระทรวงสาธารณสุขอย่างเคร่งครัด เพื่อให้พี่น้องประชาชนสามารถดําเนินชีวิตร่วมกับครอบครัวได้อย่างเป็นปกติสุขต่อไป และนายกรัฐมนตรียังได้กล่าวอาราธนาคุณพระศรีรัตนตรัยและสิ่งศักดิ์สิทธิ์ทั้งหลาย ตลอดจนความรัก ความห่วงใยกันในครอบครัว จงเป็นพลังให้ทุกคนประสบแต่ความสุข มีสุขภาพกาย สุขภาพใจที่สมบูรณ์แข็งแรง และสัมฤทธิ์ผลในสิ่งที่พึงปรารถนาโดยทั่วกัน
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันจันทร์ที่ 30 สิงหาคม 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 29 ส.ค.64 จํานวน 900 คน
- ฉีดไปแล้ว 10,700 คน
- ต้องฉีดอีก 22,300 คน
รัฐบาลไทย-ข่าวทำเนียบรัฐบาล-กสร. เชิญชวนนายจ้างสร้างภูมิคุ้มกันต้านยาเสพติดให้กับลูกจ้าง ในวันต่อต้านยาเสพติดโลก
วันเสาร์ที่ 26 มิถุนายน 2564
กสร. เชิญชวนนายจ้างสร้างภูมิคุ้มกันต้านยาเสพติดให้กับลูกจ้าง ในวันต่อต้านยาเสพติดโลก
กสร. รณรงค์เชิญชวนนายจ้างร่วมป้องกันและแก้ไขปัญหายาเสพติดในกลุ่มผู้ใช้แรงงาน ผ่านกิจกรรมโครงการโรงงานสีขาวและการจัดทํามาตรฐานการป้องกันและแก้ไขปัญหายาเสพติด เนื่องในโอกาส 26 มิถุนายน วันต่อต้านยาเสพติดโลก เพื่อสร้างภูมิคุ้มกันต้านยาเสพติดให้กับลูกจ้าง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ปัญหายาเสพติดเป็นปัญหาสําคัญของประเทศ ซึ่งทุกภาคส่วนจะต้องร่วมมือกันในการแก้ไข ในส่วนของผู้ใช้แรงงาน พลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงานได้ให้ความสําคัญกับการป้องกันปัญหายาเสพติดในกลุ่มผู้ใช้แรงงาน โดยกําหนดเป็นนโยบายสําคัญและให้กรมสวัสดิการและคุ้มครองแรงงานจัดทําเป็นแผนปฏิบัติราชการ ระยะ 3 ปี (พ.ศ. 2563 – 2565) ใน 2 ตัวชี้วัดได้แก่ จํานวนแรงงานได้รับความรู้เกี่ยวกับการป้องกันและแก้ไขปัญหายาเสพติด 1 ล้านคน และสถานประกอบกิจการมีระบบการจัดการด้านยาเสพติด 2,600 แห่ง ซึ่งผลการดําเนินงานในรอบ 8 เดือน ตั้งแต่ 1 ตุลาคม 2563 – 31 พฤษภาคม 2564 มีการรณรงค์ประชาสัมพันธ์ ให้ลูกจ้างได้รับความรู้ 779,190 คน มีสถานประกอบกิจการเข้าร่วมโครงการโรงงานสีขาวและผ่านเกณฑ์ 1,537 แห่ง และในส่วนของสถานประกอบกิจการที่มีลูกจ้างตั้งแต่ 50 คนขึ้นไป หรือสถานประกอบกิจการที่มีความพร้อม ได้ส่งเสริมให้เข้าสู่ระบบมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ซึ่งมีข้อกําหนดและตัวชี้วัดในการประเมินระบบการป้องกันและแก้ไขปัญหายาเสพติดที่ชัดเจนมาขึ้น เช่น มีการจัดตั้งคณะทํางาน มาตรการการเฝ้าระวัง และช่วยเหลือบําบัดรักษา เป็นต้น ซึ่งในช่วงเวลาเดียวกันผ่านการจัดทํามาตรฐานการป้องกันและแก้ไขปัญหายาเสพติด (มยส.) แล้ว 307 แห่ง
อธิบดี กสร. กล่าวเพิ่มเติมว่า เนื่องในโอกาสวันที่ 26 มิถุนายน ของทุกปี เป็นวันต่อต้านยาเสพติดโลก จึงขอความร่วมมือนายจ้างเจ้าของสถานประกอบกิจการเข้าร่วมโครงการโรงงานสีขาว ซึ่งเหมาะสําหรับสถานประกอบกิจการขนาดเล็กที่มีลูกจ้าง 1 ถึง 49 คน ในส่วนสถานประกอบกิจการที่มีความพร้อม ด้านบุคลากร ขอให้จัดทําระบบ มยส. เพื่อสร้างภูมิคุ้มกันต้านยาเสพติดให้กับลูกจ้าง แสดงถึงความรับผิดชอบต่อสังคมและเป็นการรวมพลัง ทําความดีเพื่อขจัดสิ้นปัญหายาเสพติดและนําความสงบสุขคืนสู่สังคมไทย ผู้สนใจติดต่อได้ที่กองสวัสดิการแรงงาน กรมสวัสดิการและคุ้มครองแรงงาน โทรศัพท์ 0 2245 0080 หรือที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทั่วประเทศ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-กรมการขนส่งทางราง รวมสุดยอดโครงการระบบรางของประเทศไทย (จังหวัดสระบุรี)
วันพุธที่ 8 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (จังหวัดสระบุรี)
...
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทย
สุดยอดโครงการระบบรางของประเทศไทยที่แสดงให้เห็นถึงการเดินหน้าพัฒนาระบบการขนส่งทางราง ที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอํานวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชนโครงสร้างทางรถไฟทางคู่ช่วงมาบกะเบา - คลองขนานจิตร จะมีทางรถไฟยกระดับที่มีความสูงที่สุดในประเทศไทยมีจุดสูงสุด 48 - 50 เมตร ระยะทาง 4.8 กิโลเมตร ตั้งอยู่บริเวณคลองมวกเหล็ก เป็นอีกหนึ่งไฮไลต์ของโครงการนี้ เหตุผลที่ต้องสร้างทางยกระดับเนื่องจากพื้นที่เป็นแอ่งกระทะ มีขอบภูเขาสองฝั่งส่วนที่ลึกที่สุดของแอ่งกระทะคือคลองมวกเหล็ก การแก้ปัญหาในเชิงวิศวกรรมจึงจําเป็นต้องก่อสร้าง
เป็นสะพานรถไฟข้ามในช่วงแอ่งกระทะดังกล่าว
รัฐบาลไทย-ข่าวทำเนียบรัฐบาล-รปอ.วรวรรณฯ เยี่ยมชมให้กำลังใจผู้ประกอบการเอสเอ็มอีที่นำผลิตภัณฑ์มาจำหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
วันพุธที่ 27 เมษายน 2565
รปอ.วรวรรณฯ เยี่ยมชมให้กําลังใจผู้ประกอบการเอสเอ็มอีที่นําผลิตภัณฑ์มาจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
รปอ.วรวรรณฯ เยี่ยมชมให้กําลังใจผู้ประกอบการเอสเอ็มอีที่นําผลิตภัณฑ์มาจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
รปอ.วรวรรณฯ เยี่ยมชมให้กําลังใจผู้ประกอบการเอสเอ็มอีที่นําผลิตภัณฑ์มาจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
วันนี้ (27 เมษายน 2565) เวลา 09.30 น. นางวรวรรณ ชิตอรุณ รองปลัดกระทรวงอุตสาหกรรม เยี่ยมชมให้กําลังใจผู้ประกอบการเอสเอ็มอีจากจังหวัดสมุทรสงคราม ที่นําผลิตภัณฑ์มาจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
โดยผลิตภัณฑ์ที่นํามาจําหน่ายได้รับการส่งเสริมพัฒนาและมีมาตรฐานจากผู้ผลิตจังหวัดสมุทรสงคราม เพื่อช่วยเหลือวิสาหกิจชุมชนและวิสาหกิจขนาดกลางและขนาดย่อม ให้มีช่องทางการจําหน่าย และกระจายสินค้าที่เป็นภูมิปัญญาท้องถิ่น อาทิ น้ําตาลมะพร้าว วุ้นมะพร้าว น้ําตาลสด ลูกตาลสด ปลาทูนึ่ง ขนมตาล ณ บริเวณด้านข้างอาคารสํานักงานปลัดกระทรวงอุตสาหกรรม (ตรงข้ามธนาคารกรุงไทย) กระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากร การตรวจสอบ กำกับดูแลการประกอบกิจการโรงงาน
วันจันทร์ที่ 6 มิถุนายน 2565
ปลัดกอบชัยฯ เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากร การตรวจสอบ กํากับดูแลการประกอบกิจการโรงงาน
ปลัดกอบชัยฯ เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากร การตรวจสอบ กํากับดูแลการประกอบกิจการโรงงาน
วันนี้ (6 มิถุนายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากร การตรวจสอบ กํากับดูแลการประกอบกิจการโรงงาน ครั้งที่ 2 เพื่อเสริมสร้างความรู้ความเข้าใจพัฒนาทักษะและประสบการณ์ปฏิบัติงานด้านโรงงานอุตสาหกรรมให้แก่บุคลากรของสํานักงานปลัดกระทรวงอุตสาหกรรมที่ปฏิบัติงานกลุ่มโรงงานอุตสาหกรรม กลุ่มอุตสาหกรรมพื้นฐานและการเหมืองแร่และนิติกร ของสํานักงานปลัดกระทรวงอุตสาหกรรม ให้สามารถปฏิบัติงานด้านการกํากับดูแลโรงงาน การดําเนินคดีโรงงาน เทคนิคการตรวจโรงงาน การบริหารจัดการกากอุตสาหกรรม ให้เป็นไปอย่างถูกต้องมีประสิทธิภาพรวมทั้งอํานวยความสะดวกให้แก่ผู้รับบริการ จัดขึ้นระหว่างวันที่ 6 - 10 มิถุนายน 2565 โดยมีนางวรวรรณ ชิตอรุณ รองปลัดกระทรวงอุตสาหกรรม ร่วมเป็นเกียรติฯ ณ โรงแรมพูลแมน คิง พาวเวอร์ กรุงเทพฯ
#กํากับดูแลการประกอบกิจการโรงงาน
#กระทรวงอุตสาหกรรม
#prmoi
รัฐบาลไทย-ข่าวทำเนียบรัฐบาล-“วราวุธ” พร้อมกลับเข้าทำงาน หลังผลการตรวจไม่พบเชื้อโควิด-19 เร่งลุยงาน ทส. ต่อเนื่อง
วันศุกร์ที่ 16 กรกฎาคม 2564
“วราวุธ” พร้อมกลับเข้าทํางาน หลังผลการตรวจไม่พบเชื้อโควิด-19 เร่งลุยงาน ทส. ต่อเนื่อง
“วราวุธ” พร้อมกลับเข้าทํางาน หลังผลการตรวจไม่พบเชื้อโควิด-19 เร่งลุยงาน ทส. ต่อเนื่อง
“วราวุธ” พร้อมกลับเข้าทํางาน หลังผลการตรวจไม่พบเชื้อโควิด-19 เร่งลุยงาน ทส. ต่อเนื่อง
วันนี้ (16 กรกฎาคม 2564) // นายปิ่นสักก์ สุรัสวดี โฆษกประจํากระทรวงทรัพยากรธรรมชาติและสิ่งแวดล้อม เปิดเผยถึง ผลการตรวจหาเชื้อโควิด-19 ล่าสุดของ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ภายหลังครบกําหนดการกักตัวตามมาตรการป้องกันและควบคุมการแพร่ระบาดของโรคติดเชื้อโควิด-19 ว่า ผลจากการตรวจหาเชื้อโควิด-19 ในครั้งที่ 3 นับจากการเข้าร่วมตรวจติดตามโครงการเปิดเมืองภูเก็ตรับนักท่องเที่ยว ภายใต้โครงการภูเก็ตแซนด์บอกซ์ (Phuket Sandbox) ของทั้ง 2 ท่าน และคณะผู้ติดตาม ยังคงพบว่า ผลการตรวจในครั้งนี้ ไม่พบการติดเชื้อโควิด-19 แต่อย่างใด และในวันนี้ (16 กรกฎาคม 2564) ทั้ง 2 ท่านได้กลับเข้าทํางานที่กระทรวงทรัพยากรธรรมชาติและสิ่งแวดล้อมตามกําหนดการปกติเป็นที่เรียบร้อยแล้ว
โดยในระหว่างการกักตัว ทั้งท่านรัฐมนตรีฯ วราวุธ และท่านปลัดกระทรวงฯ จตุพร ยังคงปฏิบัติราชการตามปกติทั้งการติดตามความก้าวหน้าของงานสําคัญต่าง ๆ ของกระทรวง และการเข้าร่วมประชุมวาระสําคัญผ่านระบบการประชุมทางไกล VDO Conference จากสถานที่พัก และสําหรับภารกิจที่สําคัญของการกลับเข้าทํางานในวันแรกที่กระทรวงฯ ของท่านรัฐมนตรีฯ วราวุธ ศิลปอาชา ในวันนี้ คือ การเข้าร่วมพิธีเปิดการประชุมคณะกรรมการมรดกโลกสมัยสามัญ ครั้งที่ 44 ผ่านระบบการประชุมทางไกล VDO Conference ในช่วงเย็นของวันนี้ โดยจะมีวาระที่สําคัญของประเทศไทยในการนําเสนอพื้นที่กลุ่มป่าแก่งกระจานเพื่อขอรับการขึ้นทะเบียนเป็นมรดกโลกในการประชุมครั้งนี้ด้วย นายปิ่นสักก์ กล่าว
รัฐบาลไทย-ข่าวทำเนียบรัฐบาล-​ปลัดกระทรวงยุติธรรม เป็นวิทยากรบรรยายในหัวข้อ ทนายความกับกระบวนการยุติธรรม ผ่านระบบการประชุมทางไกล (Video Conference)
วันพุธที่ 1 กันยายน 2564
​ปลัดกระทรวงยุติธรรม เป็นวิทยากรบรรยายในหัวข้อ ทนายความกับกระบวนการยุติธรรม ผ่านระบบการประชุมทางไกล (Video Conference)
​ปลัดกระทรวงยุติธรรม เป็นวิทยากรบรรยายในหัวข้อ ทนายความกับกระบวนการยุติธรรม ให้แก่ผู้เข้ารับการฝึกอบรมวิชาว่าความ รุ่นที่ ๕๗
ในวันพุธที่ ๑ กันยายน ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้รับเกียรติเป็นวิทยากรในการฝึกอบรมวิชาว่าความภาคทฤษฎี ให้แก่ผู้เข้ารับการฝึกอบรมวิชาว่าความ รุ่นที่ ๕๗ ในหัวข้อ ทนายความกับกระบวนการยุติธรรม จัดโดย สภาทนายความ ในพระบรมราชูปถัมภ์ ผ่านระบบการประชุมทางไกล (Video Conference) โดยมีใจความสําคัญเกี่ยวกับบทบาทภารกิจทนายความ รวมถึงคุณสมบัติของทนายความที่เกี่ยวข้องกับกระบวนการยุติธรรม ที่จะสามารถส่งเสริมสนับสนุนการขับเคลื่อนกระบวนการยุติธรรมให้มีประสิทธิภาพ นอกจากนี้ได้ให้แง่คิดมุมมองในด้านการปรับตัวในการทํางานเพื่อรับความเปลี่ยนแปลงของกระบวนการยุติธรรมในอนาคต และขอให้ยึดถือในคุณธรรมของผู้ประกอบวิชาชีพทนายความเพื่อให้ความรู้และความช่วยเหลือประชาชนได้เกิดประโยชน์สูงสุด
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานครฯ ครั้งที่ ๑๗/๒๕๖๔
วันอังคารที่ 17 สิงหาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครฯ ครั้งที่ ๑๗/๒๕๖๔
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครฯ ครั้งที่ ๑๗/๒๕๖๔
ในวันอังคารที่ ๑๗ สิงหาคม ๒๕๖๔ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๗/๒๕๖๔ ร่วมกับคณะอนุกรรมการฯ และเจ้าหน้าที่ที่เกี่ยวข้อง ผ่านระบบการประชุมทางไกล (Video Conference) และห้องประชุม ๑๐-๖ ชั้น ๑๐ อาคารกระทรวงยุติธรรม
ที่ประชุมได้รับทราบสถิติการให้ความช่วยเหลือประชาชนตามภารกิจกองทุนยุติธรรมผ่านระบบ JFReport ประจําปีงบประมาณ ๒๕๖๔ แบ่งเป็น ผู้มาขอรับคําปรึกษากฎหมาย และผู้มาขอรับความช่วยเหลือตามภารกิจของกองทุนยุติธรรม ได้แก่ กรณีการช่วยเหลือประชาชนในการดําเนินคดี กรณีการขอปล่อยชั่วคราวผู้ต้องหาหรือจําเลย กรณีการช่วยเหลือผู้ถูกละเมิดฯ และกรณีการสนับสนุนในการให้ความรู้ทางกฎหมาย
นอกจากนี้ ที่ประชุมได้พิจารณาทบทวนผลการพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๒ ราย และพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๑๘ ราย
รัฐบาลไทย-ข่าวทำเนียบรัฐบาล-รัฐบาลเชิญ OIC เยือนชายแดนใต้ ชื่นชมไทย ยกเป็นประเทศตัวอย่างการอยู่ร่วมกันภายใต้สังคมพหุวัฒนธรรม ไม่มีกีดกันทางศาสนา
วันอาทิตย์ที่ 3 กรกฎาคม 2565
รัฐบาลเชิญ OIC เยือนชายแดนใต้ ชื่นชมไทย ยกเป็นประเทศตัวอย่างการอยู่ร่วมกันภายใต้สังคมพหุวัฒนธรรม ไม่มีกีดกันทางศาสนา
รัฐบาลเชิญ OIC เยือนชายแดนใต้ ชื่นชมไทย ยกเป็นประเทศตัวอย่างการอยู่ร่วมกันภายใต้สังคมพหุวัฒนธรรม ไม่มีกีดกันทางศาสนา
วันที่ 3 ก.ค. 65นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันที่ 29-30 มิ.ย ที่ผ่านมา นายยูซุฟ อัลเบอี (Mr.Yousef Mohammed S.Aldobeay) ผู้ช่วยเลขาธิการฝ่ายการเมืองขององค์การความร่วมมืออิสลาม (The Organization of Islamic Cooperation : OIC) และคณะ มาเยือนประเทศไทยตามคําเชิญของรัฐบาล โดยศอ.บต.ได้นําลงพื้นที่เพื่อพบปะประชาชน อาจารย์ และผู้นําศาสนา รวมถึงเยี่ยมสถานที่สําคัญใน 3 จังหวัดชายแดนใต้ อาทิ วัดมุจลินทวาปีวิหาร (วัดตุยง) มัสยิดรายอฟาฏอนี เมืองต้นแบบหนองจิก มหาวิทยาลัย 2 แห่ง และโรงเรียนสอนศาสนา เป็นต้น
ทั้งนี้ นายยูซุฟ ได้กล่าวถึงข้อสรุปจากการมาเยือนว่า ประเทศไทยไม่มีการกีดกันสิทธิเสรีภาพของพี่น้องมุสลิม ตรงกันข้าม มีการสนับสนุนและดูแลเป็นอย่างดี ถือเป็นตัวอย่างในการอยู่ร่วมกันฉันท์พี่น้องในสังคมพหุวัฒนธรรม มากไปกว่านั้น ยังแสดงความพึงพอใจต่อแนวทางการส่งเสริมอาชีพแก่ประชาชนเป็นอย่างมาก โดย OIC พร้อมเป็นส่วนหนึ่งในการสร้างสันติสุข และยกระดับคุณภาพชีวิตของคนไทยในพื้นที่จังหวัดชายแดนใต้ด้วย
“นายกรัฐมนตรี พลเอกประยุทธ์ จันทร์โอชา รู้สึกยินดีที่ได้รับทราบว่า คณะผู้แทนจาก OIC มีความพึงพอใจต่อแนวทางการพัฒนาพื้นที่จังหวัดชายแดนใต้ เป็นตัวอย่างของสังคมสมานฉันท์ภายใต้พหุวัฒนธรรม และนโยบายการส่งเสริมอาชีพ ให้คนในท้องถิ่นมีงานทํา สร้างรายได้ อนึ่ง การเยือนครั้งนี้ เป็นนิมิตรหมายที่ดีหลังจากผู้บริหารระดับสูงของ OIC ไม่ได้มาเยือนไทยกว่า 10 ปี โดยจะมีการนําข้อมูลเรียนไปยังเลขาธิการ OIC และขยายผลสู่ประเทศกลุ่มสมาชิก 57 ประเทศ เพื่อให้ทราบถึงโอกาสของการร่วมมือในระยะต่อไป” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการดำเนินงานลดผลกระทบด้านสิ่งแวดล้อม
วันพฤหัสบดีที่ 17 มีนาคม 2565
รฟม. ลงพื้นที่ตรวจการดําเนินงานลดผลกระทบด้านสิ่งแวดล้อม
ในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง อย่างต่อเนื่อง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยกองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้างโครงการรถไฟฟ้าสายสีเหลือง ช่วงลาดพร้าว - สําโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง ถนนเทพารักษ์ เทพารักษ์ โดยตรวจสอบการทําความสะอาดพื้นที่ก่อสร้าง การฉีดพรมน้ํา การปิดคลุมกองดิน กองทราย และเศษวัสดุก่อสร้าง ในระหว่างรอการใช้งาน หรือรอการขนย้ายออกจากพื้นที่ ให้เป็นไปตามมาตรการแก้ไขปัญหาฝุ่นละออง PM2.5
รวมไปถึงตรวจสอบการจัดทําทางเดินเท้าชั่วคราวทดแทนทางเท้าเดิม เพื่ออํานวยความสะดวกให้ประชาชนได้สัญจรในระหว่างดําเนินการก่อสร้าง พร้อมทั้งเน้นย้ําให้มีการติดตั้งรั้วผ้าใบแสดงเขตพื้นที่ก่อสร้างให้ครบถ้วนและชัดเจน นอกจากนั้น ได้กําชับให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด สามารถติดตามข้อมูลโครงการฯ ได้ที่เว็บไซต์ www.mrta-yellowline.com และไลน์: @mrtyellowline
รัฐบาลไทย-ข่าวทำเนียบรัฐบาล-วันหยุดราชการเพิ่มเติมเป็นกรณีพิเศษ ปี 2565
วันอังคารที่ 4 มกราคม 2565
วันหยุดราชการเพิ่มเติมเป็นกรณีพิเศษ ปี 2565
วันจันทร์ที่ 3 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้ากระตุ้นเศรษฐกิจในปี 2565 โดยกําหนดวันหยุดราชการเพิ่มเติมเป็นกรณีพิเศษประจําปี 2565 จํานวน 4 วัน ได้แก่ วันศุกร์ที่ 15 ก.ค. รวมกับวันหยุดราชการประจําปีปกติเป็นวันหยุดยาวติดต่อกัน 5 วัน วันศุกร์ที่ 29 ก.ค. วันศุกร์ที่ 14 ต.ค. และวันศุกร์ที่ 30 ธ.ค. รวมเป็นวันหยุดยาวติดต่อกันช่วงละ 4 วัน เพื่อเป็นปัจจัยส่งเสริมให้เกิดการเดินทางท่องเที่ยว ส่งผลดีต่อเศรษฐกิจในภาพรวมของประเทศ โดยหากหน่วยงานใดที่มีภารกิจในการให้บริการประชาชน มีความจําเป็น หรือมีราชการสําคัญในช่วงวันหยุดราชการเพิ่มเติมเป็นกรณีพิเศษนี้ ให้หัวหน้าหน่วยงานพิจารณาดําเนินการตามที่เห็นสมควร เพื่อไม่ให้เกิดความเสียหายแก่ราชการและกระทบต่อการให้บริการประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​PM chairs auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022
วันจันทร์ที่ 15 สิงหาคม 2565
​PM chairs auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022
​PM chairs auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022
The Government organized auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022.
August 12, 2022, at 0815hrs, at Bhakdi Bodin Building, Government House, Prime Minister Gen. Prayut Chan-o-cha, together with Mrs. Naraporn Chan-o-cha, spouse, presided over the auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022. Participating in the ceremony were religious leaders and representatives, Speaker of the House, President of the Senate, President of the Supreme Court, presidents of organizations under the Constitution and spouses, members of the cabinet and spouses, Prime Minister’s Secretary-General, Bangkok Governor, heads of military and police, heads of government agencies, Bangkok permanent secretary, and the people sector.
Upon arrival, the Prime Minister paid homage to Her Majesty Queen Sirikit the Queen Mother’s portrait by offering traditional cone-shaped floral receptacles. Auspicious ceremony of the 5 religions, then, began with the Buddhist rite chanting ceremony by 10 Buddhist monks, followed by the Du'a prayer (Islamism); prayers from Catholic Bishops' Conference of Thailand (Roman Catholicism); Brahmin prayers (Hinduism), and the Ardas prayer (Sikhism).
The Prime Minister, then, presented souvenirs to religious leaders and representatives, paid homage to the Tri-Ratna, and bowed before Her Majesty Queen Sirikit the Queen Mother’s portrait to end the ceremony.
รัฐบาลไทย-ข่าวทำเนียบรัฐบาล-นิพนธ์ ขอบคุณทุกความร่วมมือทั้งภาครัฐและเอกชน ช่วยลดการสูญเสียชีวิตทางถนนในช่วงปีใหม่ 15% เชื่อมั่นว่าความร่วมมือนี้จะช่วยลดความสูญเสียได้ตลอดทั้งปี
วันพุธที่ 5 มกราคม 2565
นิพนธ์ ขอบคุณทุกความร่วมมือทั้งภาครัฐและเอกชน  ช่วยลดการสูญเสียชีวิตทางถนนในช่วงปีใหม่ 15% เชื่อมั่นว่าความร่วมมือนี้จะช่วยลดความสูญเสียได้ตลอดทั้งปี
นิพนธ์ ขอบคุณทุกความร่วมมือทั้งภาครัฐและเอกชน  ช่วยลดการสูญเสียชีวิตทางถนนในช่วงปีใหม่ 15% เชื่อมั่นว่าความร่วมมือนี้จะช่วยลดความสูญเสียได้ตลอดทั้งปี
เมื่อวันที่ 5 มกราคม 2565 นายนิพนธ์ บุญญามณี รัฐมนตรีช่วยว่าการกระทรวงมหาดไทย เปิดเผยว่า ศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ พ.ศ.2565 หรือ ศปถ. โดยกรมป้องกันและบรรเทาสาธารณภัยและความร่วมมือของหน่วยงานภาคีเครือข่าย ได้สรุปอุบัติเหตุทางถนนสะสมในช่วง 7 วันของการรณรงค์ (29 ธ.ค.64 – 4 ม.ค.65) เกิดอุบัติเหตุรวม 2,707 ครั้ง ผู้เสียชีวิตรวม 333 ผู้บาดเจ็บรวม 2,672 คน จังหวัดที่เกิดอุบัติเหตุสะสมสูงสุดได้แก่ เชียงใหม่ (96 ครั้ง) จังหวัดที่มีผู้เสียชีวิตสะสมสูงสุด ได้แก่ กรุงเทพมหานคร (22 ราย) จังหวัดที่มีผู้บาดเจ็บสะสมสูงสุด ได้แก่ เชียงใหม่ กาญจนบุรี (จังหวัดละ 93 คน) จังหวัดที่ไม่มีผู้เสียชีวิตในช่วง 7 วันของการรณรงค์มี 9 จังหวัด ได้แก่ ตรัง นครนายก ปัตตานี พังงา ยะลา สตูล สมุทรสงคราม สุโขทัย และแพร
สาเหตุที่ทําให้เกิดอุบัติเหตุสูงสุด ได้แก่ ขับรถเร็ว ร้อยละ 34.45 ตัดหน้ากระชั้นชิด ร้อยละ 25.36 ดื่มแล้วขับ ร้อยละ 21.05 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 82.04 อุบัติเหตุส่วนใหญ่เกิดบนเส้นทางตรง ร้อยละ 82.78 ถนนกรมทางหลวง ร้อยละ 40.67 ถนนใน อบต./หมู่บ้าน ร้อยละ 38.28 ช่วงเวลาที่เกิดอุบัติเหตุสูงสุด ได้แก่ ช่วงเวลา 18.01 – 19.00 น. ร้อยละ 10.53 ผู้บาดเจ็บและเสียชีวิตสูงสุดอยู่ในช่วงอายุ 40 – 59 ปี ร้อยละ 17.49
นายนิพนธ์ กล่าวอีกว่า จากสถิติอุบัติเหตุทางถนนทั้งจํานวนอุบัติเหตุ จํานวนผู้เสียชีวิต และจํานวนผู้บาดเจ็บ ลดลงเมื่อเปรียบเทียบอุบัติเหตุที่เกิดขึ้นกับปี 2564 โดยจํานวนการเกิดอุบัติเหตุลดลง 626 ครั้ง (ลดลง 18.78%) ผู้บาดเจ็บลดลง 654 คน (ลดลง 19.66%) และผู้เสียชีวิตลดลง 59 คน (ลดลง 15% ) ซึ่งสวนทางกับปริมาณรถขาเข้าและขาออกจากกรุงเทพฯ รวมทั้งสิ้น 7,540,156 คัน (ออกจาก กทม. จํานวน 3,718,563 คัน และเข้า กทม. จํานวน 3,821,593 คัน) ที่เพิ่มขึ้น 19 % เมื่อเทียบกับปริมาณจราจรของเทศกาลปีใหม่ 2564 ที่มีสถิติอยู่ที่ 6,328,973 คัน โดยสาเหตุหลักของอุบัติเหตุทางถนนยังคงเกิดจากการขับรถเร็วเกินกว่าที่กฎหมายกําหนดและเมาสุรา แม้ปีนี้ปริมาณการจราจรบนถนนจะสูงกว่าปี 2564 แต่ผลจากรณรงค์ความปลอดภัยทางถนนอย่างจริงจังของทุกจังหวัดและหน่วยงาน สามารถทําให้เกิดความปบอดภัยทางถนนได้มากกว่าปี 2564 โดยดูจากตัวชี้วัดจํานวนครั้งการเกิดอุบัติเหตุ จํานวนผู้บาดเจ็บ จํานวนผู้เสียชีวิต ลดลงทุกตัว ซึ่งศูนย์อํานวยการความปลอดภัยทางถนนจะบูรณาการสร้างความปลอดภัยทางถนนอย่างต่อเนื่องตลอดทั้งปี นําไปสู่การบรรลุเป้าหมายภาพรวมของประเทศในการลดอัตราผู้เสียชีวิตจากอุบัติเหตุทางถนนของประเทศให้เหลือ 12 คน ต่อประชากรหนึ่งแสนภายในปี พ.ศ. 2570
“ขอขอบคุณหน่วยงานทุกภาคส่วน เครือข่ายอาสาสมัคร กลุ่มจิตอาสา และเจ้าหน้าที่ผู้ปฏิบัติงานที่ร่วมเป็นส่วนหนึ่งในการอํานวยความสะดวกและสร้างความปลอดภัยแก่ประชาชนในการเดินทาง ด้วยความทุ่มเท เสียสละ อดทน และเข้มแข็ง เพื่อร่วมกันสร้างความปลอดภัยทางถนนอย่างยั่งยืนต่อไป” นายนิพนธ์กล่าว
รัฐบาลไทย-ข่าวทำเนียบรัฐบาล-ไอแบงก์ เสริมสภาพคล่องทางการเงินส่วนบุคคล “บ้านแลกเงิน” ให้วงเงินอเนกประสงค์หรือรีบัตรเครดิตได้สูงสุด 5 ล้านบาท
วันจันทร์ที่ 18 เมษายน 2565
ไอแบงก์ เสริมสภาพคล่องทางการเงินส่วนบุคคล “บ้านแลกเงิน” ให้วงเงินอเนกประสงค์หรือรีบัตรเครดิตได้สูงสุด 5 ล้านบาท
ธนาคารอิสลามแห่งประเทศไทย (ไอแบงก์) ช่วยเสริมสภาพคล่องทางการเงินในชีวิตประจําวันด้วยสินเชื่อ “บ้านแลกเงิน”  ให้วงเงินสูงสุด 5 ล้านบาท คิดอัตรากําไรเริ่มต้น 4.90% ต่อปี สามารถใช้รีไฟแนนซ์หนี้บัตรเครดิตและสินเชื่อบุคคลจากสถาบันการเงินอื่นได้
ไอแบงก์เปิดโอกาสทางการเงินให้กับผู้ที่มีหลักประกันประเภทที่อยู่อาศัยที่ปลอดภาระหนี้ ประเภท บ้านเดี่ยว บ้านแฝด ทาวน์เฮ้าส์ ทาวน์โฮม ห้องชุดในอาคาร อาคารพาณิชย์ และโฮมออฟฟิศ เพื่อตอบโจทย์ผู้ที่ประสบปัญหาขาดสภาพคล่องในยุคเศรษฐกิจตกต่ํา หรือสามารถนําเงินไปรีไฟแนนซ์หนี้บัตรเครดิตหรือสินเชื่อบุคคลจากสถาบันการเงินอื่นที่มีอัตราที่สูงกว่า หรือเพื่อชําระเงินสมทบตะกาฟุล (MRTA) ด้วยโครงการสินเชื่อ ไอแบงก์บ้านแลกเงิน ที่ให้วงเงินอเนกประสงค์แบบมีหลักประกัน สูงสุด 5 ล้านบาทต่อราย คิดอัตรากําไรเริ่มต้นที่ 4.90% ต่อปี (SPRL – 2.50% ต่อปี ตลอดอายุสัญญา ปัจจุบัน SPRL = 7.40 % ต่อปี) ผ่อนได้นานสูงสุด 20 ปี ทั้งนี้ระยะเวลาการผ่อนขึ้นอยู่กับอายุของขอสินเชื่อ ซึ่งผู้มีรายได้ประจําต้องมีอายุไม่เกิน 60 ปี สําหรับผู้ประกอบวิชาชีพเฉพาะ และผู้ประกอบธุรกิจส่วนตัวอายุไม่เกิน 70 ปี
ผู้สนใจสามารถติดต่อสอบถามที่ไอแบงก์ ทุกสาขาทั่วประเทศ ตั้งแต่วันนี้ – วันที่ 31 ธันวาคม 2565 หรือสอบถามข้อมูลเพิ่มเติมได้ที่ iBank Call center 1302
*หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-​MFA compiles e-book “A Legacy for All” to glorify royal honor on occasion of His Majesty the King’s birthday anniversary on July 28, 2022
วันจันทร์ที่ 25 กรกฎาคม 2565
​MFA compiles e-book “A Legacy for All” to glorify royal honor on occasion of His Majesty the King’s birthday anniversary on July 28, 2022
​MFA compiles e-book “A Legacy for All” to glorify royal honor on occasion of His Majesty the King’s birthday anniversary on July 28, 2022
July 25, 2022, Deputy Government Spokesperson Ratchada Thanadirek disclosed that on an auspicious occasion of His Majesty the King’s birthday anniversary on July 28, 2022, the Government, through Ministry of Foreign Affairs, has compiled an e-book on “A Legacy for All” to glorify His Majesty’s royal honor. The e-book elaborates the legacy and role of the Thai monarchy in 6 areas of development, namely, public health, sustainable development, water management, humanitarianism, foreign relations, and multiculturalism.
The e-book is available for download at https://info.mfa.go.th/static/pdf-flipbook-master/index.html?file=https://image.mfa.go.th/mfa/0/jgapjwQOLy/E-book/eBook_A_Legacy_for_All_6July2022.pdf
รัฐบาลไทย-ข่าวทำเนียบรัฐบาล-รพ.พระนั่งเกล้า จ.นนทบุรี เปิดหน่วยบริการเฉพาะทาง เพิ่มการเข้าถึงการรักษาขั้นสูงให้ประชาชน
วันพฤหัสบดีที่ 3 กุมภาพันธ์ 2565
รพ.พระนั่งเกล้า จ.นนทบุรี เปิดหน่วยบริการเฉพาะทาง เพิ่มการเข้าถึงการรักษาขั้นสูงให้ประชาชน
ปลัดกระทรวงสาธารณสุข เผย โรงพยาบาลพระนั่งเกล้า จังหวัดนนทบุรี ขยายบริการเฉพาะทางขั้นสูงทั้งการผ่าตัดหัวใจแบบเปิด การส่องกล้องทางเดินหายใจส่วนล่างในห้องระบบความดันลบ และไอซียูศัลยกรรมประสาทและสมอง
ปลัดกระทรวงสาธารณสุข เผย โรงพยาบาลพระนั่งเกล้า จังหวัดนนทบุรี ขยายบริการเฉพาะทางขั้นสูงทั้งการผ่าตัดหัวใจแบบเปิด การส่องกล้องทางเดินหายใจส่วนล่างในห้องระบบความดันลบ และไอซียูศัลยกรรมประสาทและสมอง ช่วยให้ประชาชนในจังหวัดนนทบุรีและใกล้เคียงเข้าถึงบริการมากขึ้น ลดระยะเวลาการรอคอยรักษา ลดความแออัด และการส่งต่อไปรักษายังโรงพยาบาลในกรุงเทพฯ
นพ.เกียรติภูมิ วงศ์รจิต ปลัดกระทรวงสาธารณสุข เปิดเผยว่า โรงพยาบาลพระนั่งเกล้า ซึ่งเป็นโรงพยาบาลศูนย์ ในเขตสุขภาพที่ 4 ให้การดูแลผู้ป่วยครบทุกกลุ่มโรค มีศูนย์การแพทย์เฉพาะทางและศูนย์ความเป็นเลิศ ทั้งด้านอุบัติเหตุฉุกเฉิน กระดูกและข้อ จักษุ หลอดเลือดสมอง ทารกแรกเกิด ปากแหว่งเพดานโหว่ รวมถึงสาขาหัวใจและหลอดเลือด ปัจจุบันให้บริการสวนหัวใจ ขยายหลอดเลือดหัวใจด้วยบอลลูนและโซ่ขดลวด ตรวจหัวใจด้วยคลื่นเสียงความถี่สูง ในปี 2564 รักษาผู้ป่วยโรคหัวใจและหลอดเลือดรวม 8,579 ราย และยังมีผู้ป่วยที่ต้องส่งต่อโรงพยาบาลในกรุงเทพฯ รวมถึงผู้ป่วยที่ต้องรอรับบริการผ่าตัดหัวใจอีกกว่า 100 ราย ใช้ระยะเวลารอคอยการรักษาถึง 3-6 เดือน ซึ่ง 80% ของผู้ป่วยที่ต้องส่งต่อนี้เป็นผู้ป่วยหลอดเลือดหัวใจตีบ จึงได้พัฒนาศักยภาพศูนย์โรคหัวใจ ให้สามารถบริการผ่าตัดหัวใจแบบเปิดได้ โดยได้รับความร่วมมือจากสถาบันโรคทรวงอกส่งบุคลากรที่เชี่ยวชาญร่วมทําการผ่าตัดและวางแผนการดูแลผู้ป่วยหลังผ่าตัดให้มีความปลอดภัย ช่วยให้ผู้ป่วยได้เข้าถึงบริการด้านการแพทย์ขั้นสูง ลดอัตราการเสียชีวิต ลดระยะเวลาการรอคอยรักษา ลดความแออัดและการส่งต่อไปรักษายังโรงพยาบาลในกรุงเทพฯ
นอกจากนี้ ยังเปิดหน่วยบริการรักษาโรคระบบทางเดินหายใจและวัณโรคปอด ให้บริการส่องกล้องทางเดินหายใจส่วนล่าง (Bronchoscope) ในห้องความดันลบ เพื่อการตรวจวินิจฉัยและรักษา ป้องกันการแพร่กระจายเชื้อโรคติดต่อทางระบบหายใจ สร้างความปลอดภัยให้กับบุคลากรทางการแพทย์และผู้รับบริการ และขยายหอผู้ป่วยวิกฤติระบบประสาทและสมอง รองรับจํานวนผู้ป่วยที่เพิ่มมากขึ้นด้วย
************************************* 3 กุมภาพันธ์ 2565
รัฐบาลไทย-ข่าวทำเนียบรัฐบาล-การรถไฟฯ บอกเลิกการได้รับสิทธิ์การเช่า “ตลาดค่ายเชลยศึก” จังหวัดกาญจนบุรี เหตุไม่มาลงนามและชำระค่าเช่าต่างๆ ตั้งแต่เดือนมีนาคม 2562
วันศุกร์ที่ 20 พฤษภาคม 2565
การรถไฟฯ บอกเลิกการได้รับสิทธิ์การเช่า “ตลาดค่ายเชลยศึก” จังหวัดกาญจนบุรี เหตุไม่มาลงนามและชําระค่าเช่าต่างๆ ตั้งแต่เดือนมีนาคม 2562
ขณะนี้อยู่ระหว่างเร่งรัดขอคืนพื้นที่ พร้อมร่วมมือกับเจ้าหน้าที่ดําเนินคดีแก่ผู้กระทําผิดอย่างถึงที่สุด
จากกรณีชุดปฏิบัติการพิเศษกรมการปกครอง ร่วมกับกรมพินิจและคุ้มครองเด็กและเยาวชน กองร้อยปฏิบัติการพิเศษที่ 1 กองบัญชาการกองอาสารักษาดินแดน (บก.อส.) ได้เข้าตรวจค้นตลาดค่ายเชลยศึก ที่ตั้งอยู่ริมแม่น้ําแควใหญ่ เชิงสะพานข้ามแม่น้ําแคว ต.ท่ามะขาม อ.เมือง จ.กาญจนบุรี ซึ่งได้รับร้องเรียนว่ามีการจําหน่ายสุราให้กับเด็กอายุต่ํากว่า 20 ปี รวมทั้งมีการแสดงดนตรีส่งเสียงรบกวนในยามวิกาล โดยพื้นที่ดังกล่าวเป็นพื้นที่ของการรถไฟแห่งประเทศไทยนั้น
นายเอก สิทธิเวคิน รองผู้ว่าการกลุ่มธุรกิจการบริหารทรัพย์สิน การรถไฟแห่งประเทศไทย ชี้แจงว่า หลังจากรับทราบเหตุ การรถไฟฯ ได้ส่งเจ้าหน้าที่เข้าตรวจสอบข้อเท็จจริงในทันที โดยพบว่าพื้นที่ดังกล่าวเป็นพื้นที่ของการรถไฟฯ ที่ได้มีการประกาศเชิญชวนจัดทําโครงการพัฒนาพื้นที่ เมื่อปี 2561 ซึ่งขณะนั้น บริษัท วิชั่น อินสเป็คเตอร์ แอนด์ เอ็นจิเนียริ่ง จํากัด เป็นผู้เสนอราคาให้การรถไฟฯ สูงสุด และได้รับอนุมัติให้เป็นผู้ได้รับสิทธิ์การเช่าพื้นที่ดังกล่าว จากนั้นบริษัทฯ ได้มีหนังสือขออนุญาตเข้าใช้พื้นที่มายังการรถไฟฯ เมื่อเดือนธันวาคม 2561 เพื่อตรวจสอบขนาดสัดส่วนแนวเขตที่ดิน รวมทั้งเจรจากับผู้บุกรุกในพื้นที่ ซึ่งการรถไฟแห่งประเทสไทย ได้มีหนังสือแจ้งอนุญาตให้บริษัทฯ เข้าใช้พื้นที่ เมื่อเดือนมีนาคม 2562 ซึ่งให้นับเป็นวันเริ่มต้นสัญญา
การรถไฟฯ มีหนังสือลงวันที่ 27 กันยายน 2562 และ 27 เมษายน 2563 เร่งรัดให้บริษัท วิชั่น อินสเป็คเตอร์ แอนด์ เอ็นจิเนียริ่ง จํากัด ลงนามในสัญญาและชําระเงินค่าเช่าและค่าต่าง ๆ อย่างไรก็ตาม บริษัท วิชั่น อินสเป็คเตอร์ แอนด์ เอ็นจิเนียริ่ง จํากัด ไม่มาลงนามและชําระค่าเช่าต่างๆ ตามที่ตกลงไว้ การรถไฟแห่งประเทศไทย จึงมีหนังสือลงวันที่ 5 เมษายน 2565 บอกเลิกการได้รับสิทธิ์การเช่า ตั้งแต่ 1 เมษายน 2565เป็นต้นมา พร้อมกับแจ้งให้เลิกใช้ประโยชน์พร้อมกับขนย้ายทรัพย์สินและบริวารออกจากพื้นที่เช่าภายในวันที่ 30 เมษายน 2565 พร้อมกับเรียกเก็บค่าใช้ประโยชน์ตั้งแต่วันใช้พื้นที่ด้วย ซึ่งปัจจุบันการรถไฟฯ อยู่ระหว่างเร่งรัดเพื่อรับมอบพื้นที่คืน
ทั้งนี้ การรถไฟแห่งประเทศไทย พร้อมให้ความร่วมมือกับทุกภาคส่วน ในการแก้ไขปัญหาพื้นที่ดังกล่าวต่อไป
รัฐบาลไทย-ข่าวทำเนียบรัฐบาล-ครม.รับทราบการลงสมัครสมาชิกคณะมนตรีสิทธิมนุษยชนแห่งสหประชาชาติของไทย หลังว่างเว้นมาเกือบ 10 ปี เตรียมจัดงานเปิดตัวการสมัคร ระหว่างการประชุมสมัชชาสหประชาชาติ สมัยที่ 77
วันอังคารที่ 23 สิงหาคม 2565
ครม.รับทราบการลงสมัครสมาชิกคณะมนตรีสิทธิมนุษยชนแห่งสหประชาชาติของไทย หลังว่างเว้นมาเกือบ 10 ปี เตรียมจัดงานเปิดตัวการสมัคร ระหว่างการประชุมสมัชชาสหประชาชาติ สมัยที่ 77
ครม.รับทราบการลงสมัครสมาชิกคณะมนตรีสิทธิมนุษยชนแห่งสหประชาชาติของไทย หลังว่างเว้นมาเกือบ 10 ปี เตรียมจัดงานเปิดตัวการสมัคร ระหว่างการประชุมสมัชชาสหประชาชาติ สมัยที่ 77 ในเดือนกันยายน 2565
วันที่ 23 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) รับทราบการลงสมัครสมาชิกคณะมนตรีสิทธิมนุษยชนแห่งสหประชาชาติของไทย (United Nations Human Rights Council : HRC) วาระปี พ.ศ.2568-2570 ซึ่งมีกําหนดการเลือกตั้งในช่วงเดือนตุลาคม 2567 ณ สํานักงานใหญ่สหประชาชาติ นครนิวยอร์ก สหรัฐอเมริกา และร่างคํามั่นโดยสมัครใจของไทยประกอบการสมัครสมาชิก HRC โดยคณะผู้แทนถาวรไทยประจําสหประชาชาติ มีกําหนดจัดงานเปิดตัวการสมัครเลือกตั้งสมาชิก HRC ของไทย ระหว่างการประชุมสมัชชาสหประชาชาติ สมัยที่ 77 ในเดือนกันยายน 2565
ทั้งนี้ ที่ผ่านมาไทยได้เคยดํารงตําแหน่งสมาชิกHRC ครั้งล่าสุดเมื่อปี 2553-2556 และได้ลงสมัครสมาชิก HRC วาระปี 2558-2560 แต่ไม่ได้รับการเลือกตั้ง ไทยจึงว่างเว้นจากการเป็นสมาชิกHRC มาแล้วเกือบ 10 ปี การลงสมัครสมาชิกHRC อีกครั้งของไทยจะเป็นการเน้นย้ําบทบาทและความมุ่งมั่นของไทยในเรื่องสิทธิมนุษยชน ซึ่งหลังจากการดํารงตําแหน่งHRC ครั้งล่าสุด ไทยมีความก้าวหน้าในท่าทีและการปฏิบัติในหลายด้านซึ่งสอดรับกับพัฒนาการของกรอบความคิดด้านสิทธิมนุษยชนในเวทีระหว่างประเทศ เช่น ความคืบหน้าในการเข้าเป็นภาคีสนธิสัญญาด้านสิทธิมนุษยชน การผลักดันกฎหมายภายในเพื่อรองรับพันธกรณีด้านสิทธิมนุษยชน การประกาศให้สิทธิมนุษยชนเป็นวาระแห่งชาติระหว่างปี 2561-2562
นอกจากนี้ไทยยังเป็นหนึ่งในประเทศตัวอย่างที่ประสบความสําเร็จในความพยายามส่งเสริมและคุ้มครองสิทธิทางสุขภาพ และคุ้มครองสิทธิทางสังคมให้กับกลุ่มเปราะบางท่ามกลางสถานการณ์วิกฤตโลกที่มีการแพร่ระบาดของโควิด-19 หากไทยได้รับการเลือกตั้งจะเป็นการแสดงถึงการได้รับความไว้วางใจจากประชาคมระหว่างประเทศ และมีส่วนช่วยส่งเสริมภาพลักษณ์ของไทยในเวทีที่เป็นเสาหลักของสหประชาชาติ โดยเฉพาะเรื่องสิทธิมนุษยชน และยังเป็นจังหวะเวลาที่สําคัญเมื่อคํานึงถึงสถานการณ์และความท้าทายในเวทีโลกปัจจุบันที่ไทยควรเข้าไปร่วมมีบทบาทในการกําหนดวาระและทิศทางการหารือในเวทีระหว่างประเทศ เพื่อผลักดันประเด็นที่สอดคล้องกับหลักการและผลประโยชน์ของประเทศไทย
รัฐบาลไทย-ข่าวทำเนียบรัฐบาล-‘โฆษกแรงงาน’ แจง ปรับเพิ่มสิทธิประโยชน์วันลาคลอด คุ้มครองลูกจ้างหญิงตามกฎหมาย
วันพุธที่ 9 มีนาคม 2565
‘โฆษกแรงงาน’ แจง ปรับเพิ่มสิทธิประโยชน์วันลาคลอด คุ้มครองลูกจ้างหญิงตามกฎหมาย
โฆษกกระทรวงแรงงาน แจง กระทรวงแรงงานเดินหน้าปรับเพิ่มสิทธิประโยชน์ทดแทนวันลาคลอดให้ลูกจ้างได้รับความคุ้มครองทั้ง 98 วัน โดยสํานักงานประกันสังคมและนายจ้างรับผิดชอบจ่ายค่าจ้างให้ลูกจ้างคนละครึ่ง
นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยว่า ตามที่คุณวรรณวิภา ไม้สน ส.ส.บัญชีรายชื่อ พรรคก้าวไกล กล่าวในการเสวนาหัวข้อ‘พ่อแก่ เเม่ป่วย ลูกเล็ก มองขาดปัญหาฉุดรั้งความก้าวหน้าทางการงานของสตรี’ ซึ่งจัดโดย ศูนย์นโยบายเพื่ออนาคตพรรคก้าวไกล (Think Forward Center) เนื่องในวันสตรีสากลเมื่อวันที่ 8 มีนาคมที่ผ่านมาว่า 29 ปี ไม่มีอะไรเปลี่ยน "วันสตรีสากล" ร้องเพิ่มวันลาคลอดนั้น ซึ่งข้อเท็จจริงในเรื่องนี้เกี่ยวกับสิทธิวันลาเพื่อคลอดบุตร แม้สิทธิการลาเพื่อคลอดบุตรจะเพิ่มขึ้นจากเดิม 90 วัน เป็น 98 วัน แต่ลูกจ้างยังมีความกังวลว่าจะได้รับค่าจ้างในส่วนวันลา 8 วัน หรือไม่ อย่างไรนั้น กระทรวงแรงงานเห็นถึงความสําคัญในเรื่องนี้ ในเบื้องต้น ขอชี้แจงว่า ข้อกฎหมายที่บังคับใช้อยู่ปัจจุบัน กําหนดให้นายจ้างมีหน้าที่จ่ายค่าจ้างตลอดระยะเวลาที่ลูกจ้างลา แต่ไม่เกิน 45 วัน โดยลูกจ้างยังมีสิทธิรับประโยชน์ทดแทนจากสํานักงานประกันสังคมอีก ร้อยละ 50 ของค่าจ้างเฉลี่ย 90 วัน จึงเห็นได้ว่า จํานวนวันลา 8 วัน
ที่เพิ่มขึ้นนั้น ลูกจ้างยังไม่ได้รับความคุ้มครองในเรื่องค่าจ้าง
นางเธียรรัตน์ กล่าวต่อว่า ดังนั้นในเรื่องนี้กระทรวงแรงงาน จึงได้ดําเนินการให้สํานักงานประกันสังคมเสนอปรับแก้ไขกฎหมาย เพิ่มสิทธิให้กับลูกจ้าง โดยจะปรับเพิ่มประโยชน์ทดแทนให้ผู้ประกันตน จากร้อยละ 50 ของค่าจ้างเฉลี่ย 90 วัน เป็นร้อยละ 50 ของค่าจ้างเฉลี่ย 98 วัน ซึ่งจะมีผลให้ลูกจ้างได้รับค่าจ้างในวันลาเพิ่มขึ้น จากสิทธิเดิม อีก 4 วัน ในส่วนของค่าจ้างในวันลาเพื่อคลอดบุตร อีก 4 วัน กรมสวัสดิการและคุ้มครองแรงงานได้นําเรื่องดังกล่าวเข้าสู่การพิจารณาของคณะทํางานประเมิลผลสัมฤทธิ์กฎหมาย เพื่อปรับแก้ไข พระราชบัญญัติคุ้มครองแรงงาน พ.ศ. 2541 เพิ่มสิทธิให้กับลูกจ้าง ต่อไป ในส่วน อนุสัญญา ฉบับที่ 87 และ 98 อยู่ระหว่างการพิจารณาร่างพระราชบัญญัติแรงงานสัมพันธ์ พ.ศ. ... และร่างพระราชบัญญัติแรงงานรัฐวิสาหกิจสัมพันธ์ พ.ศ. ... ซึ่งขณะนี้อยู่ระหว่างการพิจารณาของคณะกรรมการกฤษฎีกา คาดว่า จะเข้า ครม.ในเดือนพฤษภาคม 2565 และสภาฯ ต่อไปหลังจาก ผ่านสภาฯ แล้ว จะนําไปสู่ขั้นตอนการรับรองอนุสัญญาฯ ต่อไป
รัฐบาลไทย-ข่าวทำเนียบรัฐบาล-รัฐบาลเดินหน้าแก้ปัญหา “ค้ามนุษย์” ภายใต้ความร่วมมือไทย - สหรัฐฯ ดันไทยสู่สถานะ “เทียร์ 2”
วันพุธที่ 23 กุมภาพันธ์ 2565
รัฐบาลเดินหน้าแก้ปัญหา “ค้ามนุษย์” ภายใต้ความร่วมมือไทย - สหรัฐฯ ดันไทยสู่สถานะ “เทียร์ 2”
.....
รัฐบาลเร่งแก้ไขปัญหาการค้ามนุษย์ ให้ประเทศไทยกลับสู่สถานะ “เทียร์ 2” ในรายงานสถานการณ์การต่อต้านการค้ามนุษย์ (TIP Report) โดย พล.อ.ประวิตร วงษ์สุวรรณ รองนายกรัฐมนตรี มอบหมายให้ พล.ต.อ.ดร.ธรรมศักดิ์ วิชชารยะ รองเลขาธิการนายกรัฐมนตรีฝ่ายการเมือง หารือกับผู้แทนสหรัฐฯ ถึงความคืบหน้าการดําเนินงานด้านการป้องกันและปราบปรามการค้ามนุษย์ของไทย ฉบับปี 64 และรายงานฉบับเพิ่มเติม เดือน ม.ค. - มี.ค. 65
.
ปี 64 ที่ผ่านมา รัฐบาลเร่งกวดขันและดําเนินคดีค้ามนุษย์กว่า 186 คดี เพิ่มจากปี 63 ถึง 39.84% พร้อมขยายผล – ดําเนินคดีอาญาและทางวินัยกับเจ้าหน้าที่รัฐที่เกี่ยวข้อง 17 ราย เร่งรัดดําเนินการทางวินัยอีก 15 ราย รวมถึงช่วยเหลือคนไทยที่โดนหลอกไปทํางานที่กัมพูชา 536 คน เข้าข่ายคดีค้ามนุษย์ 239 คน โดยมีผู้ต้องหา 43 คน จับกุมได้แล้ว 18 คน
.
รัฐบาลได้ดําเนินการตามข้อเสนอแนะใน TIP Report ของสหรัฐฯ มาอย่างต่อเนื่อง ทั้งการจัดตั้งศูนย์คัดแยกผู้เสียหายจากการค้ามนุษย์ การจัดทําขั้นตอนและแนวทางปฏิบัติในการคัดแยกผู้เสียหาย การเพิ่มประสิทธิภาพผู้ปฏิบัติงาน ฯลฯ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลป้อง “พล.อ.ประยุทธ์” สวน “เพื่อไทย” นายกฯ ช่วยประชาชนได้ทุกที่แนะคิด วิเคราะห์ แยกแยะก่อนวิจารณ์ เหน็บใครเป็นอีแอบอยู่หลังเยาวชน แล้วยังเรียกตัวเองว่านักประชาธิปไตย
วันพุธที่ 8 มิถุนายน 2565
โฆษกรัฐบาลป้อง “พล.อ.ประยุทธ์” สวน “เพื่อไทย” นายกฯ ช่วยประชาชนได้ทุกที่แนะคิด วิเคราะห์ แยกแยะก่อนวิจารณ์ เหน็บใครเป็นอีแอบอยู่หลังเยาวชน แล้วยังเรียกตัวเองว่านักประชาธิปไตย
โฆษกรัฐบาลป้อง “พล.อ.ประยุทธ์” สวน “เพื่อไทย” นายกฯ ช่วยประชาชนได้ทุกที่แนะคิด วิเคราะห์ แยกแยะก่อนวิจารณ์ เหน็บใครเป็นอีแอบอยู่หลังเยาวชน แล้วยังเรียกตัวเองว่านักประชาธิปไตย
วันที่ 8 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า อยากให้ พล.อ.ประยุทธ์ จันทร์โอชา นายกฯ และรมว.กลาโหม มาเป็นหัวหน้าพรรคพลังประชารัฐ อย่าเป็นอีแอบอยู่ข้างหลัง นักการเมืองในยุคปัจจุบันต้องโปร่งใส ไม่ต้องเหนียมอายว่า นายกฯ ไม่เคยบอกว่าจะไปเป็นหัวหน้าพรรคการเมืองไหนทั้งสิ้น เพราะนายกฯ ไม่สนเกมการเมือง ขอมุ่งเน้นแก้ปัญหาความเดือดร้อนให้กับประชาชนเป็นหลัก ดังนั้น ไม่อยากให้นายประเสริฐอ่านหรือฟังข่าวแบบลวก ๆ แล้วก็รีบออกมาวิพากษ์วิจารณ์ ควรคิด วิเคราะห์ แยกแยะก่อนว่าเป็นไปได้หรือไม่ จะได้ไม่ถูกนักการเมืองรุ่นใหม่ถอนหงอกให้ขายขี้หน้าเปล่า ๆ ยืนยันว่า การจะเป็นหัวหน้าพรรคไหนหรือไม่นั้นไม่สําคัญ เพราะการแก้ปัญหาความเดือดร้อนให้กับประชาชนท่านนายกฯ สามารถดําเนินการได้อยู่แล้ว
“นักการเมืองที่ดี ควรมีความเหนียมอายในเรื่องที่น่าละอายไว้บ้าง ไม่ใช่ว่างานในสภาฯ ไม่ทํา แต่ประกาศอยากเป็นรัฐบาล หรือว่าออกไปร่วมกับม็อบบนท้องถนน ทั้ง ๆ ที่เสียงประชาชนส่วนใหญ่ต่างคัดค้าน และสามารถแก้ปัญหาได้ด้วยกลไกของสภาฯ อย่างไรก็ตาม ยืนยันว่าท่านนายกฯ ลุยแก้ปัญหาให้ประชาชนอย่างเต็มที่เสมอมา ไม่เหมือนบางพรรคที่ทําตัวเป็นอีแอบอยู่หลังม็อบเยาวชน แล้วยังกล้าเรียกตัวเองว่านักประชาธิปไตย ที่สําคัญผมอยากจะร้องไห้ที่ได้ยินนายประเสริฐมาพูดเรื่องความโปร่งใสกับ พล.อ.ประยุทธ์ เพราะคนทั้งประเทศทราบดีถึงความซื่อสัตย์สุจริตและโปร่งใสในตัวพล.อ.ประยุทธ์ แต่สําหรับพรรคเพื่อไทยนั้นเต็มไปด้วยความไม่โปร่งใสจนรัฐมนตรีหลายคนต้องติดคุกใช่หรือไม่” นายธนกร กล่าว
รัฐบาลไทย-ข่าวทำเนียบรัฐบาล-“จุรินทร์” ออนทัวร์ภาคใต้! แก้ปัญหาชาวระนอง 3 เรื่อง ประสาน ศบค.จัดวัคซีน ให้ธุรกิจจำเป็น แพปลา เร่งด่วน เพิ่มเกาะพยาม รับนักท่องเที่ยวจาก ภูเก็ตแซนด์บ็อกซ์ สมุยพลัส
วันอังคารที่ 14 กันยายน 2564
“จุรินทร์” ออนทัวร์ภาคใต้! แก้ปัญหาชาวระนอง 3 เรื่อง ประสาน ศบค.จัดวัคซีน ให้ธุรกิจจําเป็น แพปลา เร่งด่วน เพิ่มเกาะพยาม รับนักท่องเที่ยวจาก ภูเก็ตแซนด์บ็อกซ์ สมุยพลัส
​วันที่  12 กันยายน 2564 เวลา 10.30 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์
พร้อมด้วยนายดนัยณัฏฐ์ โชคอํานวย คณะทํางานรัฐมนตรีว่าการกระทรวงเกษตรและสหกรณ์
ให้สัมภาษณ์ภายหลังติดตามการปฏิบัติราชการในพื้นที่เขตตรวจราชการสํานักนายกรัฐมนตรี (กลุ่มจังหวัดภาคใต้ฝั่งอันดามัน) หารือร่วมกับ ผู้ประกอบการแพปลาจังหวัดระนอง ณ แพปลากิจไพศาล ตําบล ปากน้ํา อําเภอเมือง จังหวัดระนอง
นายจุรินทร์ กล่าวว่า
ข้อสรุปจากการหารือร่วมกันระหว่างตน ในฐานะประธานเขตตรวจราชการอันดามันที่นายกรัฐมนตรีมอบหมายในฐานะรองนายกรัฐมนตรี ประชุมร่วมกับจังหวัด ภาคเอกชนและหน่วยงานราชการที่เกี่ยวข้องทั้งหมด ได้ข้อสรุปทั้งหมด 3 ประเด็นสําคัญ
เรื่องที่หนึ่ง ปัญหาป่าชายเลน บริเวณนี้เป็นที่ของกรมป่าไม้และได้มีการเปิดโอกาสให้ผู้ประกอบการเอกชนเช่า ทําธุรกิจทําแพปลามาเป็นระยะเวลานาน แต่ช่วงหลังหมดอายุสัญญาจึงมีการเรียกร้องให้สามารถต่ออายุสัญญาได้ เพราะพื้นที่นี้มี 520 ไร่ เป็นพื้นที่เศรษฐกิจสําคัญของระนอง ได้ข้อสรุปร่วมกันว่าจะมีการโอนที่ของกรมป่าไม้ไปให้กรมธนารักษ์ และเมื่อกรมธนารักษ์เป็นเจ้าของพื้นที่ดินแล้วก็จะเปิดให้เอกชนและผู้ประกอบการที่ดําเนินการอยู่เดิม สามารถเช่าต่ออย่างถูกต้องตามกฏหมาย เพื่อให้พื้นที่บริเวณนี้ 520 ไร่ เป็นแหล่งขับเคลื่อนธุรกิจของระนองต่อไปได้ คาดว่าจะดําเนินการได้เสร็จสิ้นไตรมาสที่ 4 ของปี 65
เรื่องที่สอง กรณีวัคซีนจังหวัดระนองมีวัคซีนสําหรับพี่น้องประชาชนชาวระนอง 190,000 คน ฉีดไปแล้ว 68% ประเด็นสําคัญคือผู้ประกอบการและเจ้าของโรงงานที่เป็นภาคการผลิตสําคัญสําหรับเศรษฐกิจระนองเศรษฐกิจภาคใต้ รวมถึงการส่งออก มีความสําคัญต้องใช้แรงงานต่างด้าว ซึ่งตัวเลขแรงงานต่างด้าวถูกกฎหมายในระนองตอนนี้ 40,000 คน ต้องการให้ฉีดวัคซีนทั้งสิ้น จึงมีการคัดกรองเฉพาะภาคธุรกิจและโรงงานที่มีความจําเป็นจริงๆ เช่น ที่ผลิตอาหาร ผลิตสินค้าส่งออก เพื่อไม่ให้กระทบต่อเศรษฐกิจระนองและประเทศและตัวเลขส่งออก จึงคัดออกมาจะมีโรงงาน 7 โรง รวมทั้งแพปลาอีก 250 แห่ง ซึ่งมีความจําเป็นจะต้องใช้แรงงานต่างด้าวถูกกฎหมาย จํานวนประมาณ 6,400 คนรวมกัน
จึงอยากให้ ศบค.ช่วยจัดสรรวัคซีนเร่งด่วนเพื่อให้เศรษฐกิจในส่วนนี้ขับเคลื่อนต่อไปได้ ตนก็รับเรื่องในฐานะประธานเขตตรวจไปประสานกับ ศบค.และกระทรวงแรงงานต่อไป
เรื่องที่สาม เอกชนภาคการท่องเที่ยวเสนอว่าอยากให้เกาะพยาม จังหวัดระนอง เป็นจุดเชื่อมต่อของภูเก็ตแซนด์บ็อกซ์ และสมุยพลัส คือ เมื่อนักท่องเที่ยวเดินทางมาที่ภูเก็ต 7 วันแล้วนอกจากจะไปเที่ยวที่พังงา กระบี่ ก็ขอให้มาเกาะพยามได้ด้วย หรือนักท่องเที่ยวที่ไปลงที่สมุย ตามสมุยพลัส เมื่อครบตามกําหนดเวลาที่สามารถไปต่อได้ ขอให้ไปที่เกาะพยามได้ ซึ่งตนคิดว่าเป็นแนวความคิดที่ดีและรัฐบาลก็เปิดการส่งเสริมภาพรวมตามจุดต่างๆที่มีความพร้อม
สําคัญก็คือประชากรจะต้องฉีดวัคซีนให้ครบ 70% ซึ่งก็ไม่มากหลักพัน เพราะฉะนั้นตนจะเสนอ ศบค. ให้ต่อไป
รัฐบาลไทย-ข่าวทำเนียบรัฐบาล-กบข. จับมือ สพฐ. เปิดตัวโครงการ “ทวีค่าเงินออมฯ” เพื่อมุ่งเสริมภูมิคุ้มกันทางการเงินให้ข้าราชการครู
วันพุธที่ 27 ตุลาคม 2564
กบข. จับมือ สพฐ. เปิดตัวโครงการ “ทวีค่าเงินออมฯ” เพื่อมุ่งเสริมภูมิคุ้มกันทางการเงินให้ข้าราชการครู
กบข. ร่วมมือกับ สพฐ. ดําเนินโครงการ ทวีค่าเงินออม ให้กับสมาชิก กบข. ในสังกัด สพฐ. มุ่งสร้างความรู้เกี่ยวกับการบริหารเงิน หวังสร้างภูมิคุ้มกันทางการเงินให้กับสมาชิกข้าราชการครู ให้ใส่ใจการบริหารเงินเพื่อความสุขในวันนี้ และความมั่นคงในวัยเกษียณ
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้ร่วมกับสํานักงานคณะกรรมการการศึกษาขั้นพื้นฐาน (สพฐ.) ดําเนินโครงการ “ทวีค่าเงินออมสําหรับสมาชิก กบข. ในสังกัด สพฐ.” โดยมีวัตถุประสงค์หลักเพื่อเสริมสร้างภูมิคุ้มกันทางการเงินให้กับสมาชิกข้าราชการครู โดยให้ความรู้เกี่ยวกับการออมและการลงทุน ตลอดจนสร้างความเข้าใจเรื่องเงินลงทุนใน กบข. เหตุและสิทธิ์การรับเงิน รวมถึงการวางแผนทวีค่าเงินออม กบข. เพื่อให้มีเงินใช้ยามเกษียณเพียงพอตามเป้าหมายที่ตั้งไว้
ภายใต้โครงการดังกล่าวประกอบด้วยความร่วมมือทั้งหมด 3 ด้าน คือ ด้านที่ 1) ประชาสัมพันธ์เกี่ยวกับบริการของ กบข. ผ่านช่องทางของ สพฐ. ซึ่ง กบข. ได้จัดทํารายการ “กบข. ใกล้ครู” เพื่อรวบรวมสาระความรู้เกี่ยวกับ กบข. และการบริหารการเงินการลงทุน พร้อมเผยแพร่ผ่านช่องทาง OBEC Channel เป็นประจําทุกวันพุธสุดท้ายของเดือน ในช่วงพุธเช้าข่าว สพฐ. เวลา 8.00-9.00 น. ด้านที่ 2) พัฒนาและจัดหลักสูตรอบรมให้ความรู้ด้านการเงิน (Financial Literacy) โดยข้าราชการครูและบุคลากรทางการศึกษาที่เข้าอบรมหลักสูตรของ กบข. สามารถนําจํานวนชั่วโมงที่ได้รับการอบรม ไปรวมนับชั่วโมงวิทยฐานะได้ ซึ่ง กบข. กําลังพัฒนาหลักสูตรในหัวข้อ “บริหารเงินดี ชีวีมีสุข” โดยกําหนดจัดอบรมภายในปี 2565 และด้านที่ 3) การจัดกิจกรรมพิเศษ อาทิ บริการที่ปรึกษาการเงินส่วนบุคคล กิจกรรมพิเศษต่าง ๆ เพื่อสมาชิกข้าราชการครู เป็นต้น
ดร.ศรีกัญญา กล่าวเพิ่มเติมว่า กบข. มุ่งมั่นสร้างเสริมความรู้ด้านการออมและการลงทุนให้กับสมาชิกอย่างต่อเนื่อง สําหรับโครงการความร่วมมือในครั้งนี้ กบข. รู้สึกเป็นเกียรติอย่างยิ่งที่ได้ทํางานร่วมกับ สพฐ. ในการขยายองค์ความรู้ด้านทักษะทางการเงินผ่านช่องทางที่เข้าถึงสมาชิกได้โดยตรง พร้อมมุ่งหวังว่าจะช่วยเสริมสร้างแนวคิดการบริหารเงินออมของข้าราชการครูทั้งในขณะที่รับราชการ และสร้างความมั่นคงในวัยเกษียณได้มากยิ่งขึ้นด้วย อีกทั้งยังสามารถช่วยติดปีกองค์ความรู้ เพื่อถ่ายทอดไปยังเพื่อนข้าราชการต่อไป